Варшаўская архідыяцэзія

**Варшаўская архідыяцэзія** () — архідыяцэзія Рымска-Каталіцкай царквы з цэнтрам у горадзе Варшава, Польшча. У мітраполію Варшавы ўваходзяць Плоцкая і Варшаўска-Пражская дыяцэзіі. Кафедральным саборам варшаўскай архідыяцэзіі з'яўляецца касцёл Святога Яна Хрысціцеля.

## Гісторыя 
16 кастрычніка 1798 года Рымскі Папа Пій VI выдаў булу *Ad universam agri*, якой заснаваў Варшаўскую дыяцэзію. Першапачаткова Варшаўская дыяцэзія ўваходзіла ў Пазнаньскую мітраполію. 12 студзеня 1794 года Рымскі Папа Пій VI выпусціў дэкрэт *Quam Eminentissimus*, якім далучыў дыяцэзію да Гнезненскай мітраполіі.

12 сакавіка 1818 года Рымскі Папа Пій VII выдаў булу *Militantis Ecclesiae regimini*, а 30 чэрвеня 1818 года *Ex imposita Nobis*, якімі ўзвёў Варшаўскую дыяцэзію ў ранг архідыяцэзіі. У 1863 годзе пасля Студзеньскага паўстання архібіскуп Зыгмунт Шчэнсны Фялінскі быў сасланы ўладамі Расійскай імперыі ў Яраслаўль, дзе знаходзіўся ў ссылцы да 1883 года. Пасля свайго вяртання ў Варшаву архібіскуп Зыгмунд Фялінскі падаў у адстаўку.

28 кастрычніка 1925 года Рымскі Папа Пій XI выдаў булу *Vixdum Poloniae unitas*, якой далучыў да Варшаўскай мітраполіі Плоцкую, Сандамірскую, Люблінскую, Лодзінскую і Сядлецкую дыяцэзіі .

25 сакавіка 1992 года Рымскі Папа Ян Павел II выдаў булу *Totus tuus Poloniae populus*, якой перадаў частку тэрыторыі Варшаўскай архідыяцэзіі новым Ловіцкай і Варшаўска-Пражскай дыяцэзіям.

## Ардынарыі архідыяцэзіі 
* біскуп Юзаф Мяскоўскі (29.10.1798 — 16.11.1804);
* біскуп Ігнацій Рачынскі (1806—1818);
* архібіскуп Францішак Скарбек фон Мальчэўскі (2.10.1818 — 18.04.1819);
* архібіскуп Шчэпан Халоўчыц (17.12.1819 — 27.08.1823);
* архібіскуп Войцех Скашэўскі (1824 — 12.06.1827);
* архібіскуп Ян Павел Вароніч (28.01.1828 — 6.12.1829);
** Эдвард Чарнецкі (1829—1831), апостальскі адміністратар;
** Адам Пашковіч (1831—1833), апостальскі адміністратар;
** Павел Страшынскі (1833—1837), генеральны вікарый;
* архібіскуп Станіслаў Костка Хараманскі (21.11.1836 — 21.02.1838);
** Томаш Хмялеўскі (1838 — 30.07.1844), генеральны вікарый;
** Антоній Мельхіёр Фіялкоўскі (30.07.1844 — 18.09.1856), апостальскі адміністратар;
* архібіскуп Антоній Мельхіёр Фіялкоўскі (18.09.1856 — 18.09.1861);
* святы архібіскуп Зыгмунт Шчэнсны Фялінскі (6.01.1862 — 15.03.1883);
* архібіскуп Вінцэнты Тэафіл Попел (16.03.1883 — 8.12.1912);
* кардынал Аляксандр Какоўскі (7.05.1913 — 30.12.1938) — кардынал з 15.01.1919 года;
* кардынал Аўгуст Хлонд (13.01.1946 — 22.10.1948);
* кардынал Стэфан Вышынскі (12.11.1948 — 28.05.1981) — кардынал з 12.01.1953 года;
* кардынал Юзаф Глемп (7.07.1981 — 6.12.2006) — кардынал з 2.02.1983 года;
* архібіскуп Станіслаў Вельгус (6.12.2006 — 7.01.2007);
* кардынал Казімеж Ныч (3.03.2007 — па цяперашні час) — кардынал з 20.11.2010 года.

## Крыніца 
* Annuario Pontificio, Libreria Editrice Vaticana, Città del Vaticano, 2003, ISBN 88-209-7422-3
* Була *Ad universam agri*, Raffaele de Martinis, *Iuris pontificii de propaganda fide. Pars prima*, IV, Romae 1891, стар. 437 
* Була *Militantis Ecclesiae regimini*, Raffaele de Martinis, *Iuris pontificii de propaganda fide. Pars prima*, IV, Romae 1891, стар. 552 
* Була *Vixdum Poloniae unitas*, AAS 17 (1925), стар. 521 
* Була *Totus Tuus Poloniae populus*, AAS 84 (1992), стар. 1099 

## Спасылкі 
* Афіцыйны сайт 
* Інфармацыя 


Катэгорыя:Варшава
Катэгорыя:1798 год у Польшчы